**Oferta motivada per danys personals i/o materials (per part de la companyia asseguradora) (art 7.2 del RDL 8/2004 segons Llei 35/2015)**

**Autora:** Marta Alsina Conesa

............... (*municipi*), ............... (*data*)

**OFERTA MOTIVADA**

**Dades del sinistre**

|  |  |
| --- | --- |
| Companyia asseguradora  del vehicle responsable de l’accident | ............... |
| Adreça | ............... |
| Referència del sinistre | ............... |
| Data del sinistre | ............... |
| Matrícula del vehicle causant | ............... |
| Matrícula del vehicle de la víctima | ............... |
| Companyia asseguradora de la víctima | ............... |
| Referència de la persona perjudicada | ............... |

Benvolgut Sr./Benvolguda Sra.,

En compliment de l’article 7.2 del Reial decret legislatiu 8/2004, de 29 d’octubre, pel qual s’aprova el text refós de la Llei sobre responsabilitat civil i assegurança en la circulació de vehicles a motor, us escrivim en resposta a la vostra reclamació prèvia relativa al sinistre referenciat més amunt per tal de fer-vos arribar aquesta **oferta motivada d’indemnització per un import de ............... euros**.

Aquesta oferta motivada respon als conceptes següents: *(Desglosseu els conceptes i l’import corresponent a cadascun. Les taules següents són un exemple, afegiu-hi els conceptes que escaiguin.)*

|  |  |
| --- | --- |
| **Període total de curació** | ............... dies |
| ..... dies de perjudici bàsic a ..... €/dia | ............... € |
| ..... dies de perjudici moderat a ..... €/dia | ............... € |
| ..... dies de perjudici greu a ..... €/dia | ............... € |
| ..... dies de perjudici molt greu a ..... €/dia | ............... € |
| **Intervencions quirúrgiques** | ............... |
| Total | ............... € |
| **Per seqüeles permanents** |  |
| · Funcionals | ............... € |
| · Estètiques | ............... € |
| · Pèrdua de qualitat de vida | ............... € |
| **Despeses** | ............... € |
| **Lucre cessant** | ............... € |
| **Danys materials** | ............... € |
| **Altres** | ............... € |

Aquesta oferta es fonamenta en les dades facilitades a la companyia asseguradora i en l’informe mèdic encarregat al perit/a Sr./Sra. ..............., que aportem com a document adjunt a aquest escrit. (*Sempre heu d’adjuntar l’informe mèdic que fonamenta l’oferta.*)

L’acceptació d’aquest import no suposa la renúncia a continuar reclamant si no esteu d’acord amb l’import, de manera que podeu acceptar-lo com a pagament a compte i continuar amb les accions que escaiguin per tal de reclamar el que considereu com a indemnització total.

En aquest cas, podeu signar l’annex I de disconformitat amb l’oferta motivada i d’acceptació del pagament a compte de l’import total que us correspongui. Així mateix, a més d’acceptar el pagament a compte, podeu:

a) Sol·licitar la intervenció del metge forense perquè emeti un informe extrajudicial sobre la vostra salut, amb càrrec a aquesta companyia, o bé demanar informes pericials complementaris a càrrec vostre, i amb el resultat que se’n derivi ens podreu fer una nova reclamació per tal que us formulem una nova oferta motivada.

b) Iniciar un procediment de mediació o exercir directament les accions judicials que us corresponguin.

En canvi, en cas que accepteu i estigueu conformes amb l’import com a indemnització total per tots els danys i perjudicis soferts a conseqüència d’aquest sinistre, heu de signar l’annex II, amb la quitança i la renúncia a no reclamar res més per cap altre concepte derivat d’aquest sinistre.

En tots dos casos, ens heu de facilitar una còpia del vostre DNI i un certificat de titularitat del vostre compte bancari per tal d’ingressar-vos l’import indicat.

(*signatura de la companyia asseguradora*)

**ANNEX I**

**Document de disconformitat amb l’oferta motivada   
amb cobrament de l’import**

Jo, Sr./Sra. ..............., amb DNI ............... i domicili a ..............., **manifesto**:

* Que **rebutjo l’oferta** d’indemnització de la companyia ............... com a asseguradora del vehicle ..............., causant de l’accident de data ..............., en el qual vaig sofrir danys personals i materials.
* Que **accepto** **el pagament d’aquest import únicament com a pagament a compte** del total que em correspongui, sense renunciar a qualsevol altra quantitat a la qual tingui dret ni a cap acció legal per reclamar-la.
* Que, als efectes que escaiguin, aporto una fotocòpia del meu DNI i el certificat de titularitat del meu compte bancari.

............... (*municipi*), ............... (*data*)

(*signatura de la víctima*)

**ANNEX II**

**Document d’acceptació de l’oferta motivada com a indemnització total**

Jo, Sr./Sra. ..............., amb DNI ............... i domicili a ..............., **manifesto**:

Que **accepto** **l’oferta d’indemnització** efectuada per la companyia ............... com a asseguradora del vehicle ..............., causant de l’accident de data ..............., en el qual vaig sofrir danys personals i materials i, per tant,

* **Accepto el pagament d’aquest l’import com a indemnització total** per tots els danys i perjudicis derivats d’aquest sinistre.
* **Dono totalment per saldades i liquidades totes les conseqüències econòmiques del sinistre.**
* **Manifesto que no tinc res més a reclamar** com a conseqüència d’aquest sinistre ni a la companyia ............... ni a la persona assegurada.
* **M’obligo a renunciar a les accions** que pugui exercir davant els organismes corresponents. Si bé l’efectivitat d’aquesta renúncia queda condicionada a l’ingrés efectiu de la indemnització en el meu compte bancari.
* Que, als efectes que escaiguin, aporto una fotocòpia del meu DNI i el certificat de titularitat del meu compte bancari.

............... (*municipi*), ............... (*data*)

(*signatura de la víctima*)

*Nota: l’autora ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*